પાટીદાર અનામત આંદોલનના હાર્દિક સહિતના આંદોલનકારીઓ સામે લાગેલા રાજદ્રોહના આરોપ પાછા ખેંચવા અને સમાધાન કરવા રાજ્ય સરકાર પણ તૈયારી દર્શાવી રહી હોવાનું પણ જાણવા મળ્યું છે. જોકે આ બાબતે રાજ્યના ગૃહવિભાગ દ્વારા ફરિયાદ પાછી ખેંચી શકાય તેમ ન હોવાનો અભિપ્રાય અપાયો હોવાનું સૂત્રો દ્વારા જાણવા મળ્યું છે. જીએમડીસી ગ્રાઉન્ડની રેલી પહેલાં પણ સરકાર દ્વારા સમાધાનની તૈયારીઓ દર્શાવાઈ હતી અને તે અંગે મિટિંગ પણ થઇ હતી, પરંતુ ત્યારે પણ કોઇ ને કોઇ કારણસર તે પડી ભાંગી હતી.